Diari Oficial de la Generalitat Valenciana


Sumari del DOGV 3312, del 20-08-1998 (1998/6218)

RESOLUCIÓ de 15 de juliol de 1998, de la Conselleria d'Economia, Hisenda i Administració Pública, per la qual s'autoritza determinada transferència de crèdit del capítol VI al VII del programa 313.10 Serveis Socials, per import de sis milions setanta-nou mil dos-centes pessetes (6.079.200 PTA).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3312

Data del DOGV
:   20-08-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/6218


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 15 de juliol de 1998, de la Conselleria d'Economia, Hisenda i Administració Pública, per la qual s'autoritza determinada transferència de crèdit del capítol VI al VII del programa 313.10 Serveis Socials, per import de sis milions setanta-nou mil dos-centes pessetes (6.079.200 PTA). [1998/X6218]
  
La Conselleria de Benestar Social seguint amb la seua política de supressió de barreres que amenacen el desenvolupament de persones amb certes discapacitats, com són els sords, té previst subscriure un conveni de col·laboració amb l'Institut de Migracions i Serveis Socials (IMSERSO) el qual té entre els seus objectius facilitar l'adquisició de telèfon de text per part de les persones sordes. El cost total del projecte ascendeix a 96.095.163 pessetes, assumint l'IMSERSO el 50% del preu de compra d'aquests equips, i la resta es distribuirà entre la comunitat autònoma i l'usuari que adquireix aquest, tal i com es fa constar en la clàusula tercera del projecte de conveni. Per consegüent, la Generalitat Valenciana es compromet a aportar 6.079.200 pessetes, i iniciar una convocatòria dirigida al col·lectiu de persones sordes que estiguen interessades en aquest tipus d'aparells.
  
Per a finançar l'aportació condicionada derivada de l'esmentat conveni, la Conselleria de Benestar Social ha proposat habilitar la línia de subvenció en l'annex de transferències de capital del programa 313.10 Serveis Socials a càrrec de disponibilitats existents en el capítol VI, del mateix programa pressupostari, a la qual es destinaran els ingressos finalistes de l'IMSERSO, a la firma del conveni.
  
En conseqüència i d'acord amb els articles 17 i 19 de la Llei 15/97, de Pressupostos de la Generalitat Valenciana per a 1998, resolc:
  
Primer
  
S'autoritza la minoració de crèdit en l'aplicació pressupostària 87.66.435.34.2 per import de 6.079.200 de pessetes.
  
Segon
  
S'autoritza l'augment de crèdit en la aplicació pressupostaria 20.18.407.83.4 per import de 6.079.200 de pessetes.
  
Tercer
  
S'autoritza la inclusió, en l'annex de transferències de capital del programa 313.10 Serveis Socials, de la línia de subvenció l'import i les dades descriptives de la qual es detallen a continuació:
  
Codi:
  
Denominació: finançament adquisició telèfons de text per a sords.
  
Import: 6.079.200
  
Beneficiaris: persones físiques.
  
Normativa reguladora: conveni GV i IMSERSO i ordre Conselleria
  
Descripció i finalitats: facilitar la comunicació de les persones sordes mitjançant la subvenció a la instal·lació de telèfons en els seus domicilis particulars.
  
Codi comptable:
  
Tipus: genèrica.
  
Fons propis: 6.079.200 PTA.